Α4-0058/96

Ψήφισμα σχετικά με τη χορήγηση απαλλαγής στην Επιτροπή για την εκκαθάριση λογαριασμών του ΕΓΤΠΕ για το οικονομικό έτος 1991

Το Ευρωπαϊκό Κοινοβούλιο,

- έχοντας υπόψη τη Συνθήκη περί ιδρύσεως της Ευρωπαϊκής Κοινότητας και ειδικότερα το οικείο άρθρο 206,

- έχοντας υπόψη το άρθρο 89 του δημοσιονομικού κανονισμού,

- έχοντας υπόψη το σχέδιο προϋπολογισμού για το οικονομικό έτος 1991,

- έχοντας υπόψη τους λογαριασμού εσόδων και εξόδων και την δημοσιονομική δήλωση των Ευρωπαϊκών Κοινοτήτων για το οικονομικό έτος 1991 (SEC(92)507- 510),

- έχοντας υπόψη τις αποφάσεις για την εκκαθάριση των λογαριασμών της Επιτροπής για το οικονομικό έτος 1991 της 29ης Απριλίου 1994 ((ΕΕ L 120 της 11.05.94, σελ. 59)) και της 21ης Δεκεμβρίου 1994 ((ΕΕ L 352 της 31.12.94, σελ. 82)),

- έχοντας υπόψη τη γνωμοδότηση αριθ. 6/95 του Ελεγκτικού Συνεδρίου για το οικονομικό έτος 1991 και τις απαντήσεις της Επιτροπής (C4-0591/95) ((ΕΕ C 10 της 15.01.1996)),

- έχοντας υπόψη την έκθεση της Επιτροπής Ελέγχου του Προϋπολογισμού (Α4- 0058/96),

Α. εκτιμώντας ότι η διαδικασία απαλλαγής για κάθε οικονομικό έτος δεν μπορεί να θεωρηθεί ότι έχει ολοκληρωθεί, εάν το Ευρωπαϊκό Κοινοβούλιο δεν έχει προηγουμένως εξετάσει τις αντίστοιχες αποφάσεις περί εκκαθαρίσεως των λογαριασμών μαζί με τις δημοσιονομικές διορθώσεις των δαπανών που πραγματοποιήθηκαν κατά τη διάρκεια του υπό συζήτηση οικονομικού έτους,

Β. εκτιμώντας ότι το Ευρωπαϊκό Κοινοβούλιο και η Ευρωπαϊκή Επιτροπή έχουν συμφωνήσει να θεσπίσουν μία διαδικασία, σύμφωνα με την οποία το Κοινοβούλιο θα εξετάζει τις αποφάσεις της Επιτροπής για την εκκαθάριση των λογαριασμών και θα λαμβάνει μια απόφαση η οποία θα συμπληρώνει την απόφασή του για τη χορήγηση απαλλαγής για το αντίστοιχο οικονομικό έτος, ενώ η Επιτροπή θα διαβιβάζει στο Κοινοβούλιο τα σχετικά έγγραφα,

1. υποστηρίζει μετ' επιτάσεως την ιδέα του συστήματος εκκαθαρίσεως των λογαριασμών, σύμφωνα με το οποίο η Επιτροπή θα μπορεί να επανεισπράττει προς όφελος του προϋπολογισμού της Κοινότητας δαπάνες οι οποίες δεν ανταποκρίνονται προς τους ισχύοντες κανονισμούς[semigr ]

2. αποδέχεται την πρακτική των κατ' αποκοπήν διορθώσεων ως ένα νόμιμο μέσο επανεισπράξεως ποσών που έχουν καταβληθεί στα κράτη μέλη, υπό την προϋπόθεση ότι αυτές χρησιμοποιούνται ως αντικειμενική αξιολόγηση των πραγματικών απωλειών του κοινοτικού προϋπολογισμού, οι οποίες οφείλονται σε μη επιστρεπτέες ή αδικαιολογήτως καταβληθείσες πληρωμές προς τα κράτη μέλη[semigr ]

3. εκφράζει τη λύπη του για την πρακτική που εφαρμόσθηκε στη διαδικασία εκκαθαρίσεως των λογαριασμών του 1991, σύμφωνα με την οποία τα διορθωτικά ποσά θεωρήθηκαν διαπραγματεύσιμα με βάση κριτήρια διαφορετικά από την αντικειμενική απόδειξη των πραγματικών απωλειών που υπέστη ο κοινοτικός προϋπολογισμός[semigr ] καλεί ως εκ τούτου την Επιτροπή να πάψει πάραυτα να εφαρμόζει την εν λόγω πρακτική προκειμένου να μην αντιμετωπίσει το ενδεχόμενο μιας αρνητικής αποφάσεως σε μελλοντικές αποφάσεις εκκαθαρίσεως λογαριασμών[semigr ]

4. πιστεύει ότι οι διαπραγματεύσεις αυτού του είδους σχετικά με τα ποσά των οικονομικών διορθώσεων μετατρέπουν μια θεωρητικά τεχνική διαδικασία σε μία πολιτική[semigr ] φρονεί ότι οι αναθεωρήσεις των διορθώσεων για λόγους μη αμιγώς τεχνικούς συνιστούν δημοσιονομικές αποφάσεις, οι οποίες χρειάζονται ως εκ τούτου την προηγούμενη σύμφωνη γνώμη της αρμόδιας αρχής του προϋπολογισμού[semigr ] καλεί ως εκ τούτου την Επιτροπή να ενημερώνει και να πραγματοποιεί διαβουλεύσεις με την αρμόδια επί του προϋπολογισμού αρχή για κάθε απόφαση που δεν βασίζεται ή δεν βασίζεται πλήρως σε αντικειμενικές αποδείξεις πριν από τη λήψη οριστικής αποφάσεως[semigr ]

5. επισημαίνει ότι το πιο ακραίο παράδειγμα μιας οικονομικής διορθώσεως που αποτέλεσε αντικείμενο διαπραγματεύσεων ήταν η υπόθεση των διορθώσεων που πραγματοποιήθηκαν στο πλαίσιο της διαδικασίας του 1991 σχετικά με την εφαρμογή των γαλακτοκομικών ποσοστώσεων σε ορισμένα κράτη μέλη, οι οποίες οδήγησαν κατ' αρχάς σε σημαντικές απώλειες εις βάρος του κοινοτικού προϋπολογισμού[semigr ]

6. σημειώνει ότι η πρώτη δόση των ποσών σε συνάρτηση με την υπόθεση των γαλακτοκομικών ποσοστώσεων που θα επανεισπραχθούν έχει ήδη ληφθεί[semigr ] επισημαίνει ωστόσο συγχρόνως ότι το μέσο που χρησιμοποιήθηκε για την επανείσπραξη είναι αντίθετο με τις δημοσιονομικές διατάξεις και ειδικότερα με την αρχή του ετήσιου χαρακτήρα του προϋπολογισμού[semigr ]

7. συμφωνεί με την άποψη της Επιτροπής ότι το προσωπικό που αυτή διαθέτει για την εκκαθάριση των λογαριασμών είναι ανεπαρκές[semigr ] ως εκ τούτου καλεί την Επιτροπή να αυξήσει την αρμόδια υπηρεσία κατά 15 θέσεις με μετακινήσεις στο πλαίσιο της γενικής διευθύνσεως, ή, εάν αυτό δεν είναι δυνατό, να υποβάλει κατάλληλη πρόταση στην αρμόδια αρχή του προϋπολογισμού[semigr ]

8. επιδοκιμάζει τη σύσταση ενός συμβιβαστικού οργάνου του ΕΓΤΠΕ, στο πλαίσιο του οποίου η Επιτροπή και τα κράτη μέλη μπορούν να συμφωνήσουν σε ατμόσφαιρα συνεργασίας για το ύψος του ποσού που πρέπει να επιστραφεί στον κοινοτικό προϋπολογισμό[semigr ] προειδοποιεί ωστόσο να μη χρησιμοποιηθεί το όργανο αυτό για πολιτικές διαπραγματεύσεις ή να μην αποτελέσει αφορμή για ενδεχόμενη προσφυγή στο Ευρωπαϊκό Δικαστήριο και ως εκ τούτου θα δώσει ιδιαίτερη προσοχή στις ετήσιες εκθέσεις της Επιτροπής και του οργάνου συνδιαλλαγής[semigr ]

9. καλεί την Επιτροπή να εξετάσει μεθόδους για την καθιέρωση κάποιας μορφής δεσμευτικής διαδικασίας συμβιβασμού για την επίλυση των διαφορών που σχετίζονται με τις οικονομικές διορθώσεις στο πλαίσιο της διαδικασίας εκκαθαρίσεως των λογαριασμών, χωρίς ωστόσο αυτό να προδικάζει τα νομικά δικαιώματα και τις υποχρεώσεις τόσο της Επιτροπής όσο και των κρατών μελών[semigr ]

10. τονίζει ότι η μεγάλη πλειοψηφία των ελαττωμάτων που εμφανίζονται κατά τη διαδικασία εκκαθαρίσεως των λογαριασμών οφείλονται σε τελική ανάλυση στην ίδια τη φύση της κοινής αγροτικής πολιτικής και ειδικότερα στην πολυσύνθετη νομοθεσία που την διέπει[semigr ] φρονεί ως εκ τούτου ότι η αποτελεσματικότητα της μεταρρυθμίσεως της διαδικασίας της εκκαθαρίσεως των λογαριασμών εξαρτάται από την δραστική απλοποίηση και μεταρρύθμιση της ίδιας της ΚΑΠ[semigr ]

11. με την επιφύλαξη των ανωτέρω παρατηρήσεων και συμπληρωματικά προς την απόφασή του περί απαλλαγής για το οικονομικό έτος 1991 αποφαίνεται θετικά για τη διαδικασία εκκαθαρίσεως των λογαριασμών του 1991[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο[semigr ]